2004R2104 — ET — 06.11.2007 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EÜ) nr 2104/2004,

9. detsember 2004,

millega sätestatakse nõukogu määruse (EÜ) nr 639/2004 üksikasjalikud rakenduseeskirjad ühenduse äärepoolseimates piirkondades registreeritud kalalaevastike haldamise kohta







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 2002. aasta määrust (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta, ( 1 ) eriti selle artikli 11 lõiget 5, võttes arvesse nõukogu 30. märtsi 2004. aasta määrust (EÜ) nr 639/2004 ühenduse äärepoolseimates piirkondades registreeritud kalalaevastike haldamise kohta, ( 2 ) eriti selle artikli 1 lõiget 2 ja artikli 4 lõiget 3, ning arvestades järgmist: (1) Määruses (EÜ) nr 639/2004 on ette nähtud ühenduse äärepoolseimates piirkondades registreeritud kalalaevastike haldamise erandid, mis kehtivad kõige rohkem 31. detsembrini 2006. Erandid on seotud nõukogu 20. detsembri 2002. aasta määruses (EÜ) nr 2371/2002 ühisele kalanduspoliitikale vastava kalavarude kaitse ja säästva kasutamise kohta osutatud laevastiku koosseisu arvamise ja koosseisust väljaarvamise kavaga ning nõukogu määruses (EÜ) nr 2792/1999 ( 3 ) osutatud kalalaevastiku uuendamise ja moderniseerimisega. (2) Määruses (EÜ) nr 639/2004 on ette nähtud, et Prantsusmaa ja Portugali äärepoolseimate piirkondade laevastike osade eri sihttasemeteks on neljandas mitmeaastases arendusprogrammis (MAGP IV) 2002. aasta lõpul seatud eesmärgid. (3) Kanaari saarte eri sihttasemete eesmärkide seadmisel on vaja järgida MAGP IV raames selleks otstarbeks sätestatud korda, võttes seejuures arvesse asjaomasele laevastikule määratud püügivõimalusi. Kalanduse teadus-, tehnika- ja majanduskomitee (STECF) on andnud hinnangu Kanaari saartel registreeritud kalalaevastiku püügivõimaluste kohta oma 2004. aasta märtsi/aprilli istungjärgu aruandes. Lisaks uurisid Kanaari saartel registreeritud kalalaevastiku ning kahe- ja mitmepoolsete lepingute raames kehtivaid püügivõimalusi Hispaania ja komisjon. Komisjoni hinnangul nähtus nendest uurimistest ja aruannetest, et praegu puuduvad võimalused Kanaari saartel registreeritud kalalaevastiku laiendamiseks. (4) Liikmesriigid peavad võtma arvesse komisjoni 12. augusti 2003. aasta määruses (EÜ) nr 1438/2003, millega kehtestatakse nõukogu määruse (EÜ) nr 2371/2002 III peatükis määratletud ühenduse laevastikupoliitika rakenduseeskirjad, ( 4 ) nimetatud aastaaruandes toodud äärepoolseimates piirkondades registreeritud laevastiku arengut. (5) Komisjon võttis oma deklaratsioonis arvesse 30. märtsil 2004 toimunud nõukogu istungjärgu tulemusi ( 5 ) seoses määruse (EÜ) nr 639/2004 üksikasjalike rakenduseeskirjadega, eriti seoses asjakohasema laevastiku liigitamisega püügiviisi alusel, teadusliku arvamusega nimetatud kalavarude olukorra kohta ning samu kalavarusid püüdvate laevastike võrdväärse kohtlemisega. (6) Käesolevat määrust tuleb kohaldada alates määruse (EÜ) nr 639/2004 kohaldamiskuupäevast. (7) Käesolevas määruses ettenähtud meetmed on kooskõlas kalanduse ja akvakultuuri korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Eri sihttasemed

Prantsusmaa, Portugali ja Hispaania äärepoolseimates piirkondades registreeritud kalalaevade eri sihttasemed on sätestatud lisas laevastiku osade lõikes.

Kõnealused eri sihttasemed on piirvõimsused, mis on väljendatud GT-des ja kW-des, ja mida liikmesriikidel on lubatud erandina määruse (EÜ) nr 2371/2002 artiklist 13 aktsepteerida laevastiku koosseisu arvamisel.

Artikkel 2

Eri sihttasemete järgimine

Pärast 31. detsembrit 2002 on iga artiklis 1 nimetatud laevastiku osa sihttase, mis on kehtestatud tonnides ja kilovattides, võrdne lisas asjaomase laevastiku osale kehtestatud sihttasemega, millest on lahutatud pärast 31. detsembrit 2002 riigiabi saamise tõttu koosseisust väljaarvatud laevade maht tonnides ja võimsus kilovattides.

Artikkel 3

Eri sihttasemete konsolideerimine

2006. aasta 31. detsembri seisuga arvutab komisjon liikmesriikide lõikes kogumahud GT-des ja kW-des, mille aluseks on äärepoolseimates piirkondades registreeritud laevastike ning määruse (EÜ) nr 639/2004 artikli 2 kohaselt laevastikku koosseisu lisatud laevade, mida pole selleks kuupäevaks registreeritud, mahud.

Kõnealune summa lisatakse mandri laevastiku sihttasemetele. Alates 1. jaanuarist 2007 on selliselt saadud lõpptulemus liikmesriigi laevastike sihtaseme aluseks.

Artikkel 4

Panus aastaaruannetesse

Määruses (EÜ) nr 1438/2003 artiklis 12 ettenähtud aastaaruandes teavitavad asjaomased liikmesriigid äärepoolseimates piirkondades registreeritud laevastiku arengust.

Teave 2003. aasta kohta lisatakse 2004. aasta aastaaruandesse.

Artikkel 5

Jõustumine

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolevat määrust kohaldatakse alates 1. jaanuarist 2003.

Käesolev määrus on tervikuna siduv ja vahetult kohaldatav kõikides liikmesriikides.

▼M2









LISA

Prantsusmaa, Portugali ja Hispaania äärepoolseimates piirkondades registreeritud kalalaevade eri sihttasemed







Hispaania Laevastiku osa Laevastikuosa kood GT kW Kanaari saared. Pikkus alla 12 m. ELi veed. CA1 2 878 23 202 Kanaari saared. Pikkus vähemalt 12 m. ELi veed. CA2 4 779 16 055 Kanaari saared. Pikkus vähemalt 12 m. Rahvusvahelised ja kolmandate riikide veed. CA3 51 167 90 680 Kokku: 58 824 129 937







Prantsusmaa Laevastiku osa Laevastikuosa kood GT kW Réunion. Põhjalähedased ja pelaagilised liigid. Pikkus alla 12 m. 4FC 1 050 19 320 Réunion. Pelaagilised liigid. Pikkus vähemalt 12 m. 4FD 10 002 31 465 Prantsuse Guajaana. Põhjalähedased ja pelaagilised liigid. Pikkus alla 12 m. 4FF 475 6 260 Prantsuse Guajaana. Krevetipüügilaevad. 4FG 7 560 19 726 Prantsuse Guajaana. Pelaagilised liigid. Avamerelaevad. 4FH 3 500 5 000 Martinique. Põhjalähedased ja pelaagilised liigid. Pikkus alla 12 m. 4FJ 5 409 142 116 Martinique. Pelaagilised liigid. Pikkus vähemalt 12 m. 4FK 1 000 3 000 Guadeloupe. Põhjalähedased ja pelaagilised liigid. Pikkus alla 12 m. 4FL 6 188 167 765 Guadeloupe. Pelaagilised liigid. Pikkus vähemalt 12 m. 4FM 500 1 750 Kokku: 35 684 396 402







Portugal Laevastiku osa Laevastikuosa kood GT kW Madeira. Põhjalähedased liigid. Pikkus alla 12 m. 4K6 680 4 574 Madeira. Põhjalähedased ja pelaagilised liigid. Pikkus vähemalt 12 m. 4K7 5 354 17 414 Madeira. Pelaagilised liigid. Noot. Pikkus vähemalt 12 m. 4K8 253 1 170 Assoorid. Põhjalähedased liigid. Pikkus alla 12 m. 4K9 2 721 30 910 Assoorid. Põhjalähedased ja pelaagilised liigid. Pikkus vähemalt 12 m. 4KA 14 246 29 845 Kokku: 23 254 83 913